《残腊》
明代·钟芳

残腊不少住，青阳暗相催。大运固有然，劳生亦奚为。

亭亭山上松，化作爨下灰。灼灼苑中花，扬芬弄朝晖。

鼓铸同一橐，群汇焉能违。愿从安乐翁，弄丸闲往来。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。